Príručka prvej pomoci - kol. autorov; Ďurechová, Eva (Bratislava Perfekt, 2003)
Každému sa občas môže stať, že prvú pomoc bude potrebovať, prípadne ju sám bude musieť poskytnúť. A pritom správne poskytnutá prvá pomoc môže prispieť k rýchlejšiemu a úplnému uzdraveniu, dokonca zachrániť život. Preto poznanie základných postupov a ich včasné a správne uplatnenie patrí ku všeobecnému prehľadu a vzdelaniu každého z nás. Príručka prvej pomoci podrobne a výstižne opisuje najrozličnejšie postupy pri poskytovaní prvej pomoci v situáciách ohrozujúcich život a pri rozličných nehodách na cestách, v domácnosti, v škole, na pracovisku i vo voľných chvíľach zodpovedajúce najnovším poznatkom. Kniha je bohato ilustrovaná fotografiami názorne ilustrujúcimi jednotlivé postupy, čím sa môže stať neoceniteľným pomocníkom pre všetkých, ktorí v naliehavých situáciách chcú vedieť účinne podať pomocnú ruku. Knihu dopĺňa 32-stranová brožúrka o postupoch v najnaliehavejších prípadoch, vhodná do auta, kabelky či vrecka.
Keywords: anglická literatúra; prvá pomoc; ohrozenie života; populárno-náučné publikácie; príručky